Vi er en familie med 2 piger på 6 og 8 år, der har holdt sommerferie (13 dage) i Pernilles hus. Det er et rigtig dejligt hus med legetøj & børnebøger, og trampolin. Rækkehuset er i 3 etager, hvor den midterste etage indeholder soveværelse og 2 børneværelser., samt badeværelse. Det er rart som børnefamilie at sove på samme etage.
Huset ligger i et roligt kvarter med indkøb 5 minutters gang fra huset. Havnevigen er et skønt sted at bade og lege for hele familien. Der ligger en integreret institution (‘Nokken’ - vuggestue og børnehave) tæt på, hvor man kan bruge legepladsen efter lukketid.
Vi rejste med tog, og kunne tage bus fra hovedbanen lige ude til huset. Yderligere var der havnebusforbindelse hver halve time, 10 minutters gang fra huset. Man kan gå ind til Vesterbro på ca 30 minutter.
Vi har haft en fin kommunikation med Pernille. Hun var hjemme, da vi ankom og viste os rundt i huset.
Vi kan klart anbefale huset.